פרנק לוקאס

פרנק לוקאס (באנגלית: Frank Lucas;‏ 9 בספטמבר 1930 — 30 במאי 2019) היה סוחר הרואין וראש פשע מאורגן אמריקאי שפעל בהארלם במהלך שנות ה-60 וראשית שנות ה-70. הוא נודע במיוחד בשל כך שעקף את אנשי התיווך בסחר הסמים וקנה הרואין ישירות ממקורותיו במשולש הזהב. לוקאס התפאר בכך שהוא הבריח הרואין בהשתמשו בארונות של חיילים אמריקאים מתים, אבל לסלי "איקה" אטקינסון (Leslie "Ike" Atkinson), שותפו להברחה ממזרח אסיה, מכחיש טענה זו. סיפור חייו עובד לסרט אמריקן גנגסטר שיצא לאקרנים ב-2007, את לוקאס מגלם דנזל וושינגטון. לוקאס נולד ב-9 בספטמבר 1930 בלה גראנג' (La Grange), קרוליינה הצפונית, וגדל בגרינסבורו, קרוליינה הצפונית. הוא טוען שהמאורע שהניע אותו להיכנס לעולם הפשע היה היותו עד לרצח בת דודו בת ה-12 בידי הקו קלוקס קלאן, בשל "לטישת עיניים" בגרינסבורו, קרוליינה הצפונית. הוא היה פושע זעיר עד למאורע אחד מיוחד שאחרי קרב עם מעבידו הקודם הוא ברח לניו יורק בעצת אמו[דרושה הבהרה]. בהרלם הוא היה מעורב בפשעים קטנים לפני שנכנס לחסותו של באמפי ג'ונסון. יש סיבות לפקפק בקשריו של לוקאס עם באמפי, הוא טוען שהיה נהגו של ג'ונסון במשך 15 שנה, אלא שג'ונסון שהה רק 5 שנים מחוץ לכלא לפני מותו ב-1968. אשתו של ג'ונסון גורסת שהרבה מסיפוריו של ג'ונסון על עצמו ניתן לשייכם לפושע אחר ששמו זך ווקר (Zach Walker), שחי עם באמפי ומשפחתו ואחרי כן בגד בהם. אחרי מותו של ג'ונסון, הגיע לוקאס למסקנה שכדי להיות מצליח יהיה עליו לשבור את המונופול של המאפיה האמריקאית בניו יורק. הוא נסע לסטילוול, אוקלהומה, ולבסוף עשה את דרכו ל-Jack's American Star Bar, אתר נופש לחיילים שחורים בחופשה. כאן הוא פגש את סמל צבא ארצות הברית לשעבר, לסלי "אייק" אטקינסון (Leslie "Ike" Atkinson) נער כפר מגולדסבורו, קרוליינה הצפונית, שהיה נשוי לאחת מדודניותיו של לוקאס. לוקאס מצוטט כאומר: "אייק הכיר כל אחד שם, כל בחור שחור בצבא, מהטבחים והלאה." כשהתראיין למאמר במגזין שפורסם בשנת 2000, לוקאס הכחיש כי החביא סמים בתוך גופותיהם של חיילים אמריקאים. לטענתו הוא הטיס נגר מדרום קרולינה לבנגקוק אשר יבנה תחתית כפולה בארונות הקבורה. עשינו זאת, אוקיי... חה, חה, חה, מי לכל הרוחות יחפש בארון מתים של חיילים ? חה חה חה... אמרנו לו להכין 28 העתקים של ארונות המתים של הממשלה... אלא שבנינו אותם עם תחתית כפולה, גדולה דיה כדי להעמיס שש, אולי שמונה קילו... זה היה צריך להיות הדוק, כדי ששום דבר לא יתפקשש. זה היה פיקחי מאוד, מכיוון שהיה עליו להיות בטוח שהשתמשנו בארונות מתים של חיילים שמנים. הוא לא החביא אותם בשום חבר'ה רזים. על כל פנים, אטקינסון, המכונה "הסמל המבריח" בפי המנהל לאכיפת (חוקי) הסמים, אמר שהוא שיגר סמים ברהיטים, לא בארונות מתים. הייתה אשר הייתה השיטה הוא השתמש, לוקאס הבריח את הסמים לתוך הארץ בקשר ישיר מאסיה. לוקאס אמר שהוא הכניס מיליון דולר ליום במכירת סמים ברחוב 116. השופט הפדרלי סטרלינג ג'ונסון, שהיה תובע מיוחד בנושא סמים בניו יורק בעת שלוקאס ביצע את פשעיו, כינה את מבצעו של לוקאס "אחת מהברחות הסמים הבינלאומיות השערורייתיות ביותר מאז ומעולם, ממציא, שקשר קשרים מחוץ לארצות הברית ואז מכר את הסמים בעצמו ברחובות." היו לו קשרים עם המאפיות הסיציליאנית והמקסיקנית, ובבעלותו היה מונופול על שוק ההרואין במנהטן. בראיון אמר לוקאס: "רציתי להתעשר. רציתי להיות עשיר כמו דונלד טראמפ, וחי נפשי, עשיתי זאת." לוקאס בטח רק בקרובי משפחתו ובחבריו הקרובים מצפון קרולינה כדי לטפל בפעולות ההרואין השונות. הוא חשב שקיימת סבירות נמוכה שהם יגנבו ממנו. הוא הצהיר שההרואין שלו "קסם כחול", היה 100-98% טהור כשהוברח מתאילנד. לוקאס צוטט כאומר שהונו נאמד "בסביבות 52 מיליון דולר", רובו בבנקים באיי קיימן. ונוסף לכך כמעט 1,000 קילוגרמים של סם המצוי ברשותי" עם רווח פוטנציאלי של 300,000$ לקילו. שולי הרווח העצומים איפשרו לו לרכוש נדל"ן בכל רחבי הארץ, בכללם בניינים בדטרויט, ודירות בלוס אנג'לס ומיאמי. הוא גם קנה חוות בת כמה אלפי אקרים בצפון קרולינה שבה הוא גידל 300 ראשי בקר של אנגוס שחור, בכללם פרי הרבעה ששוויים 125,000 דולר. לוקאס התרועע עם שמנם וסלתם של עולם הבידור, הפוליטיקה והפשע, ואמר אחרי-כן שהוא פגש את הווארד יוז במועדון הטוב ביותר בהרלם באותם ימים. אם כי היו ברשותו כמה מעילים מפרוות חורפן וצ'ינצ'ילה ופרטי לבוש נוספים, העדיף לוקאס להתלבש רגיל על מנת לא למשוך אליו תשומת לב. הוא היה אבא לשבעה ילדים, ביניהם בת, פרנסין לוקאס-סינקלייר, ובן, פרנק לוקאס הבן. כשהוא נעצר באמצע שנות השבעים, כל רכושו של לוקאס הוחרם. הנכסים בשיקגו, דטרויט, מיאמי, קרוליינה הצפונית, פוארטו ריקו - הם לקחו הכול. עורך הדין שלי אמר לי שהם לא יכלו לקחת את הכסף המצוי בחשבונות מעבר לים, וכל כספי נשמר באיי קיימן. אבל זה שטויות, הם יכולים לקחת את זה. האמינו למילה שלי בכך. אם מצוי בבעלותך משהו, תחביא אותו, מכיוון שהם יכולים ללכת לכל בנק ולקחת את זה. — פרנק לוקאס בינואר 1975, פשטו על ביתו של לוקאס בטינק, ניו ג'רזי כוח משימה בן עשרה סוכנים מקבוצה 22 של המנהל לאכיפת (חוקי) הסמים ו-10 בלשים ממשטרת ניו יורק שהיו קשורים למחלקה למלחמה בפשע המאורגן (OCCB) בביתו מצאו הרשויות 584,683$ במזומן. בשלב מאוחר יותר הוא הורשע בהפרת חוקי הסמים הפדרליים ושל מדינת ניו ג'רזי. בשנה שאחרי-כן הוא הורשע ונידון ל-70 שנה בכלא. כשהורשע, לוקאס סיפק הוכחות שהובילו להרשעתם של יותר מ-100 אנשים שהיו קשורים לסחר בסמים. על מנת להבטיח את ביטחונו, הוא הושם ב-1977 בתוכנית להגנת עדים. ב-1981, אחרי חמש שנים בהן היה נתון במעצר, תקופת מאסרו הפדרלית בת הארבעים שנה ותקופת מאסרו המדינתית בת השלושים שנה הופחתו לזמן שבו הוא ישב בכלא בתוספת מאסר עולם על תנאי. ב-1984 הוא נתפס והורשע בניסיון להחליף אונקיה אחת של הרואין ו-13,000$ תמורת קילוגרם אחד של קוקאין. סניגורו היה קטגורו לשעבר ריצ'י רוברטס והוא נידון לתקופת מאסר של שבע שנים. הוא שוחרר מבית הכלא ב-1991. לוקאס התחתן עם ג'וליאנה פרט, מלכת יופי מפוארטו ריקו (לא מיס פוארטו ריקו כפי שמתואר בסרט אמריקן גנגסטר). השניים קנו זה לזה מתנות יקרות בכללן מעיל שהיא שילמה עבורו 125,000$ ועוד כובע תואם ב-40,000$. גם היא נכלאה בשל תפקידה בפעילותו הפלילית של בעלה ושהתה חמש שנים מאחורי סורג ובריח. אחרי שהשתחררה מהכלא הם חיו בנפרד מספר שנים, וג'ולי שבה לפוארטו ריקו. אולם, הם התפייסו ב-2006, והיו נשואים כ-40 שנה. ללוקאס יש שישה בנים ובת אחת, פרנסין מג'ולי. פרנסין נכנסה לתוכנית להגנת עדים ביחד עם לוקאס ב-1977 ומאז השיקה את האתר Yellowbrickroads העוזר לילדים שהוריהם הוכנסו לכלא. לוקאס נפטר בניו ג'רזי ב-30 במאי 2019. מדיה וקבצים בנושא פרנק לוקאס בוויקישיתוף אגודת פרנק לוקאס "ארוחת בוקר עם 'גנגסטר אמריקאי' האמיתי סוזנה קלהאן, "חשיפת בדותות הסרטים", ניו יורק פוסט, 4 בנובמבר 2007 מרק ג'יקובסון, "שובו של הSuperfly", ניו יורק מגזין "אמריקן גנגסטר", chasingthefrog.com "האם אמריקן גנגסטר באמת אומר את האמת?",CNN‏, 22 בינואר 2008 "הביוגרפיה של פרנק לוקאס", biography.com מרק ג'יקובסון, "שובו של הSuperfly", ניו יורק מגזין Mayme Hatcher Johnson. Harlem Godfather: The Rap on my Husband, Ellsworth "Bumpy" Johnson (when ed.). Oshun Publishing Company, Inc.; First edition (February 29, 2008). p. 248. ISBN 0967602831. Pg 159, 221. מרק ג'יקובסון, "שובו של הSuperfly", ניו יורק מגזין מרק ג'יקובסון, "שובו של הSuperfly", ניו יורק מגזין קלארנס ווקר, "מיתוס אמריקן גנגסטר: מה הסיפור האמיתי שעומד מאחורי דיוקנו ההוליוודי של ברון הסמים מהרלם פרנק לוקאס", New Criminologist, "תפקידו של לוקאס כמודיע היה חשוב דיו על מנת להקנות לו מקום בתוכנית להגנת עדים, אשתו הפורטוריקנית ג'ולי, בתו פרנסין ובנו הושמו גם הם בתוכנית להגנת עדים ב-1977 אחרי שלוקאס סייע לרשויות החוק להרשיע סוחרי סמים אחרים." ‏11 במאי 2007 "האם אמריקן גנגסטר באמת אומר את האמת?",CNN‏ 22 בינואר 2008 מרק ג'יקובסון, "שובו של הSuperfly", ניו יורק מגזין מרק ג'יקובסון, "שובו של הSuperfly", ניו יורק מגזין מרק ג'יקובסון, "שובו של הSuperfly", ניו יורק מגזין מרק ג'יקובסון, "אבירי עיר הסמים", ניו יורק מגזין, 25 באוקטובר 2007 מרק ג'יקובסון, "שובו של הSuperfly", ניו יורק מגזין מרק ג'יקובסון, "שובו של הSuperfly", ניו יורק מגזין בראדלי דייוויס, "ארוחת בוקר עם אמריקן גנגסטר האמיתי", insidedateline.msnbc.msn.com ג'ייסון רודריגז, "אמריקן גנגסטר האמיתי פרנק לוקאס משוחח על התרועעותו עם Diddy's Dad",‏ MTV‏ 6 בנובמבר 2007 ג'ייסון רודריגז, "אמריקן גנגסטר האמיתי פרנק לוקאס משוחח על התרועעותו עם Diddy's Dad",‏ MTV‏ 6 בנובמבר 2007 רון צ'פיסק ואנתוני גונזלס, "הפשיטה על טינק", crimemagazine.com ‏14 באוקטובר 2007 "העיר; חבר מושבעים אמריקני מרשיע מודיע הרואין", ניו יורק טיימס, 25 באוגוסט 1984 קלארנס ווקר, "מיתוס אמריקן גנגסטר: מה הסיפור האמיתי שעומד מאחורי דיוקנו ההוליוודי של ברון הסמים מהרלם פרנק לוקאס", New Criminologist, "תפקידו של לוקאס כמודיע היה חשוב דיו על מנת להקנות לו מקום בתוכנית להגנת עדים, אשתו הפורטוריקנית ג'ולי, בתו פרנסין ובנו הושמו גם הם בתוכנית להגנת עדים ב-1977 אחרי שלוקאס סייע לרשויות החוק להרשיע סוחרי סמים אחרים." ‏11 במאי 2007 "העיר; חבר מושבעים אמריקני מרשיע מודיע הרואין", ניו יורק טיימס, 25 באוגוסט 1984 "העיר; סוחר הסמים יושב מחדש בכלא", ניו יורק טיימס, 11 בספטמבר 1984 ג'נלי אוסוולד, "אמריקן גנגסטר האמיתי", voice-online.co.uk‏ 9 בדצמבר 2007 "היא ישבה שלוש שנים בכלא על כך שסייעה לבעלה בהברחה ובסחר בסמים. אחרי שחיה כמו 'רוח רפאים' היא התרגלה לחיים ציבורים מאז הפקתו של הסרט, הקרנת סיפורו של בן-זוגה על המסך הגדול עוררה בה זכרונות רבים, חלקם טובים וחלקם רעים." ג'נלי אוסוולד, "אמריקן גנגסטר האמיתי", voice-online.co.uk‏, 9 בדצמבר 2007 "היא ישבה שלוש שנים בכלא על כך שסייעה לבעלה בהברחה ובסחר בסמים. אחרי שחיה כמו 'רוח רפאים' היא התרגלה לחיים ציבורים מאז הפקתו של הסרט, הקרנת סיפורו של בן-זוגה על המסך הגדול עוררה בה זכרונות רבים, חלקם טובים וחלקם רעים." ג'ייסון רודריגז, "אמריקן גנגסטר האמיתי פרנק לוקאס משוחח על התרועעותו עם Diddy's Dad",‏ MTV‏, 6 בנובמבר 2007 קלארנס ווקר, "מיתוס אמריקן גנגסטר: מה הסיפור האמיתי שעומד מאחורי דיוקנו ההוליוודי של ברון הסמים מהרלם פרנק לוקאס", New Criminologist, "תפקידו של לוקאס כמודיע היה חשוב דיו על מנת להקנות לו מקום בתוכנית להגנת עדים, אשתו הפורטוריקנית ג'ולי, בתו פרנסין ובנו הושמו גם הם בתוכנית להגנת עדים ב-1977 אחרי שלוקאס סייע לרשויות החוק להרשיע סוחרי סמים אחרים."‏, 11 במאי 2007